Offentlig elektronisk postjournal

Offentlig elektronisk postjournal (OEP) var en søketjeneste for norske statlige virksomheters postlister. OEP inneholdt søkbar oversikt over inn- og utgående post og journalførte interne dokumenter fra de fleste departementer, direktorater og tilsyn i Norge. Man kunne kreve innsyn i dokumentene ved å legge dokumentene i en «handlekurv» for så å sende en bestilling om å få tilsendt dokumentene (omtales ofte som «begjære innsyn» på kansellispråk). Bestillingen gikk da til etaten som hadde journalført saken. Retten til innsyn i brevene og dokumentene er hjemlet i offentlighetsloven. OEP hadde som formål å gjøre offentlige dokumenter lettere tilgjengelig og for å senke terskelen for å kreve innsyn.

Dokument som det bestilles innsyn i ble tilsendt som PDF-fil på e-post eller på papir. Siden bestilte dokumenter ikke blir lagt ut på nett, førte det til at hvis samme dokument ble bestilt av flere personer ble forespørselen behandlet på nytt hver gang. Det var heller ingen sjekk for om dokumentet som det søktes innsyn i allerede var lagt ut på nett, siden organisasjonenes nettsider, OEP og saksbehandlingssystemene var separate systemer. OEP hadde ikke støtte for å abonnere på søkeresultater (via e-postvarsel eller RSS), noe som førte til at journalister og andre som er hyppige brukere av OEP måtte nettsøke jevnlig hvis de ikke benyttet medieovervåkningsverktøy.

Av personvernmessige grunner skal det ikke være mulig å søke på personnavn etter tolv måneder. Det var store forskjeller mellom etater i hvor stor del av dokumenter i OEP som var unntatt offentlighet. Organisasjoner som Norges forskningsråd, Husbanken og Garantiinstituttet for eksportkreditt unntar de fleste dokumenter fra innsyn, mens organisasjoner som Medietilsynet og Utlendingsnemnda unntar nesten ingen.

Datasystemet som OEP ble utviklet i er åpen kildekode. Løsningen ble utviklet av det norske selskapet Machina AS, mens det var Direktoratet for forvaltning og IKT som administrerte OEP.

OEP ble erstattet av eInnsyn i februar 2018. Denne tjenesten ble testet i 2017 ut på Oslo kommunes dokumenter.

Historikk  
Offentlig elektronisk postjournal  ble lansert av Fornyings-, administrasjons-, og kirkeminister Rigmor Aaserud 18. mai 2010. Opprinnelig skulle løsningen settes i drift 1. januar 2008. I løpet av det første året ble det formidlet mer enn 120 000 innsynskrav gjennom OEP.

OEP ble tildelt pris for beste praksis i European Public Service Awards i 2011. Prisen blir delt ut av European Institute for Public Administration.

Etater som publiserte postlister i OEP  
 

 Arbeids- og sosialdepartementet
 Arbeidstilsynet
 Arkivverket
 Barne-, likestillings- og inkluderingsdepartementet
 Barne-, ungdoms- og familiedirektoratet
 Brønnøysundregistrene
 Datatilsynet
 Departementenes sikkerhets- og serviceorganisasjon
 Direktoratet for byggkvalitet
 Direktoratet for forvaltning og IKT
 Direktoratet for mineralforvaltning med Bergmesteren for Svalbard
 Direktoratet for naturforvaltning (frem til 01.07.2013)
 Direktoratet for nødkommunikasjon
 Direktoratet for samfunnssikkerhet og beredskap
 Direktoratet for utviklingssamarbeid
 Direktoratet for økonomistyring
 Domstoladministrasjonen
 Finansdepartementet
 Finanstilsynet
 Fiskeri- og kystdepartementet (frem til 31.12.13)
 Fiskeridirektoratet
 Forbrukerombudet
 Fornyings-, administrasjons- og kirkedepartementet (frem til 31.12.13)
 Forsvarsbygg
 Forsvarsdepartementet
 Fredskorpset
 Fylkesmannen i Aust-Agder
 Fylkesmannen i Buskerud
 Fylkesmannen i Finnmark
 Fylkesmannen i Hedmark
 Fylkesmannen i Hordaland
 Fylkesmannen i Møre og Romsdal
 Fylkesmannen i Nord-Trøndelag
 Fylkesmannen i Nordland
 Fylkesmannen i Oppland
 Fylkesmannen i Oslo og Akershus
 Fylkesmannen i Rogaland
 Fylkesmannen i Sogn og Fjordane
 Fylkesmannen i Sør-Trøndelag
 Fylkesmannen i Telemark
 Fylkesmannen i Troms
 Fylkesmannen i Vest-Agder
 Fylkesmannen i Vestfold
 Fylkesmannen i Østfold
 Garantiinstituttet for eksportkreditt
 Havforskningsinstituttet
 Helse- og omsorgsdepartementet
 Helsedirektoratet
 Husbanken
 Integrerings- og mangfoldsdirektoratet
 Justervesenet
 Justis- og beredskapsdepartementet
 Klima- og forurensningsdirektoratet (frem til 01.07.2013)
 Klima- og miljødepartementet
 Kommunal- og moderniseringsdepartementet
 Kommunal- og regionaldepartementet (frem til 31.12.13)
 Kompetansesenter for distriktsutvikling
 Konkurransetilsynet
 Kriminalomsorgsdirektoratet
 Kulturdepartementet
 Kunnskapsdepartementet
 Kunst i offentlige rom
 Kystverket
 Landbruks- og matdepartementet
 Landbruksdirektoratet Alta
 Landbruksdirektoratet Oslo
 Landinfo
 Lotteri- og stiftelsestilsynet
 Luftfartstilsynet
 Medietilsynet
 Miljødirektoratet
 Nasjonal kommunikasjonsmyndighet
 Nasjonalbiblioteket
 Nasjonalt folkehelseinstitutt
 Nasjonalt organ for kvalitet i utdanningen
 Norges forskningsråd
 Norges geologiske undersøkelse
 Norges vassdrags- og energidirektorat
 Norsk akkreditering
 Norsk filminstitutt
 Norsk kulturråd
 Nærings- og fiskeridepartementet
 Nærings- og handelsdepartementet (frem til 31.12.13)
 Olje- og energidepartementet
 Oljedirektoratet
 Petroleumstilsynet
 Politidirektoratet
 Riksantikvaren - Direktoratet for kulturminneforvaltning
 Samferdselsdepartementet
 Senter for internasjonalisering av utdanning
 Sjøfartsdirektoratet
 Skattedirektoratet
 Språkrådet
 Statens arbeidsmiljøinstitutt
 Statens helsetilsyn
 Statens innkrevingssentral
 Statens institutt for rusmiddelforskning
 Statens jernbanetilsyn
 Statens kartverk
 Statens legemiddelverk
 Statens lånekasse for utdanning
 Statens pensjonskasse
 Statens strålevern
 Statens vegvesen Region midt
 Statens vegvesen Region nord
 Statens vegvesen Region sør
 Statens vegvesen Region vest
 Statens vegvesen Region øst
 Statens vegvesen Vegdirektoratet
 Statistisk sentralbyrå
 Statsbygg
 Statsministerens kontor
 Sysselmannen på Svalbard
 Toll- og avgiftsdirektoratet
 Utdanningsdirektoratet
 Utenriksdepartementet
 Utlendingsdirektoratet
 Utlendingsnemnda
 Vox, nasjonalt fagorgan for kompetansepolitikk

Referanser

Eksterne lenker 
 https://einnsyn.no/
 
 Machina AS

Norske statlige myndigheter
Opphør i 2018
Arkiv i Norge
Offentlig forvaltning